รมว.พาณิชย์ จับมือรีไลแอนซ์ ซุปเปอร์มาร์เก็ตใหญ่ในอินเดีย จัดกิจกรรมประชาสัมพันธ์อาหารและผลไม้ไทย นำร่อง 25 สาขา
รมว.พาณิชย์ จับมือรีไลแอนซ์ ซุปเปอร์มาร์เก็ตใหญ่ในอินเดีย จัดกิจกรรมประชาสัมพันธ์อาหารและผลไม้ไทย นำร่อง 25 สาขานายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานพิธีเปิดกิจกรรมส่งเสริมการจำหน่ายอาหารและผลไม้ไทย (Thai Food and Fruits Fiesta) จัดขึ้นในซุปเปอร์มาร์เก็ตรีไลแอนซ์  สาขาหลัก 25 สาขา ใน 3 รัฐ ได้แก่ รัฐเตลังกานา ทมิฬนาฑู และรัฐอานธรประเทศ โดยนายจุรินทร์ กล่าวว่า ในปี 2562 ไทยส่งออกผลไม้เป็นอันดับ 6 ของโลกมีมูลค่าส่งออกรวมทั้งหมด 3,213 ล้านดอลลาร์สหรัฐฯ โดยผลไม้ 3 อันดับแรก ที่ไทยส่งออกสูงสุด ได้แก่ ทุเรียน มังคุด และลำไย สำหรับอินเดีย ปัจจุบันมีการนำเข้าผลไม้สดจากไทยหลายชนิด เช่นมังคุด สัปปะรด มะม่วง เงาะ ฝรั่ง ลำไย และทุเรียน เนื่องจากไทยและอินเดียมีการลดอัตราภาษีภายใต้ความตกลงการค้าเสรีไทย-อินเดีย ส่วนผลไม้ที่ยังมีโอกาสเข้าไปขยายในตลาดอินเดียเพิ่มเติม ได้แก่ มะพร้าวน้ำหอม มะขามหวาน และลิ้นจี่ เพราะเริ่มได้รับความนิยมจากผู้บริโภคในอินเดียเพิ่มขึ้นสำหรับผลการนำผู้ประกอบการไทย 80 ราย ร่วมเดินทางไปเจรจาการค้าและการจับคู่ธุรกิจที่เมืองบังกาลอร์และไฮเดอราบัด ประเทศอินเดียในครั้งนี้สามารถสร้างมูลค่าการเจรจาทั้งสิ้นประมาณ 2,785 ล้านบาท ส่วนการเปิดตัวสินค้าไทย 200 รายการใน Bigbasket.com คาดว่าในปีแรกจะสร้างยอดขายได้ไม่ต่ำกว่า 50 ล้านบาท